TURUN KAUPUNGINKIRJASTO muistio

Varsiston ydin 22.1.2016

Aika 22.1.2016 klo 14 – 16.00

Paikka Turun pääkirjasto

Maaherran kanslia 2 (café Siriuksen yläkerta)

Läsnä Tuula Amberla, Uusikaupunki

Paula Kaunonen, Nousiainen

Ann Lehmuskoski, Parainen

Minna Leinonen, Pöytyä

Leena Pylkkö, Turku, pj,

Sirpa Suomela, Lieto

poissa: Mervi Nikula, Kaarina Sainio

1. Puheenjohtajana toimii Leena Pylkkö. Muistiinpanot teki myös Leena.
2. Sanna Nikkola on ilmoittanut, ettei jatka ytimessä ajanpuutteen takia. Todettiin, ettei tämä aiheuta kuitenkaan mitään toimenpiteitä.
3. Kesälukukampanjan nimeksi ehdotetaan kirjagalaksi/ bokgalax

-Varsiston joulukuun kokouksessa sovittiin, että materiaalit tekee Piikkiön kirjasto maaliskuun loppuun mennessä

1. Toimintasuunnitelma vuodelle 2016. Leena Pylkkö esitteli alustavan suunnitelman.

Avoimia kysymyksiä: - Opintoretki tai muu yhteinen tapahtuma? Keskusteltiin kiinnostavista kohteista, kuten Tammisaaren uusi kirjasto, Lohja, Hanko, Sastamala.

Päätettiin kuitenkin, että keskinäisen tutustumisen jatkaminen on mielekästä. Ehdotetaan opintoretkeä Taivassalo-Laitila-Uki- seudulle, sopiva ajankohta olisi ennen kesälomien alkua viikko 22.

Kirjamessujnen elävöittäminen tänä vuonna: voitaisiin toteuttaa nk. blackout poetry-työpajaa, jossa poistokirjoista saa yliviivaamalla laatia itselleen runon. Tämä sopii niin koululaisten päivään kuin aikuistenkin toiminnaksi.

Keksittiin idea kirjaennustajasta, joka ennustaa, minkä kirjan asiakas seuraavaksi lukee. Tämän idean voi toteuttaa jossain sopivassa tilanteessa, kirjamessuilla liian vaikea.

Keskusteltiin AVI:lle syksyllä kirjoitettavasta satusalkku-hakemuksesta. Hankkeeseen voisi sisällyttää opintoretken johonkin satuihin liittyvään kohteeseen, kuten Tallinnan ”tarinatalo”. Tähän asiaan on mietittävä lisää vaihtoehtoja.

Varsistolle esitetään myös pohdittavaksi Suomen juhlavuoden huomioimista. Keskusteltiin Suomi-aiheisesta kirjoituskilpailusta. Toteutus voisi olla myös mediakasvatukseen liittyvä.

1. Muita asioita: Pyydetään Terhi H:lta tilannekatsaus medialähettien toiminnasta Varsiston kokoukseen